కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంతిని చూడలేకపోయిన బ్యాట్స్‌మెన్.. సూరీడి దెబ్బకు మ్యాచ్ నిలిపివేత!
సూర్య కిరణాలు ఆటగాళ్ల కళ్లలో పడటం వల్ల మ్యాచ్ నిలిపేయడం ఎప్పుడైనా చూశారా. భారత్, న్యూజిలాండ్ తొలి వన్డేకు భానుడు కాసేపు ఆటంకం కలిగించాడు. ఎండ కారణంగా బ్యాట్స్‌మెన్ బంతిని చూడలేకపోవడంతో మ్యాచ్ ఆపేశారు.
Samayam Telugu | Updated:
Jan 23, 2019, 02:06PM IST
బంతిని చూడలేకపోయిన బ్యాట్స్‌మెన్.. సూరీడి దెబ్బకు మ్యాచ్ నిలిపివేత!
హైలైట్స్
సూర్య కిరణాలు ఆటగాళ్ల కళ్లలో పడటం వల్ల మ్యాచ్ నిలిపేయడం ఎప్పుడైనా చూశారా..?
భారత్, న్యూజిలాండ్ తొలి వన్డేకు భానుడు కాసేపు ఆటంకం కలిగించాడు.
ఎండ కారణంగా బ్యాట్స్‌మెన్ బంతిని చూడలేకపోవడంతో మ్యాచ్ ఆపేశారు.
సూరీడి కారణంగా మ్యాచ్ ఆగిపోవడం ఎప్పుడైనా చూశారా? భారత్, న్యూజిలాండ్ మధ్య తొలి వన్డే ఈ కారణంగానే ఆగిపోయింది. ఎండ తీవ్రత కారణంగా బంతిని సరిగా గుర్తించడం బ్యాట్స్‌మెన్‌కు కష్టమైంది. దీంతో అంతర్జాతీయ క్రికెట్లో తొలిసారిగా మ్యాచ్‌ను కాసేపు నిలిపేశారు. ఆటగాళ్ల భద్రత, వడదెబ్బ తగిలే ప్రమాదాన్ని దృష్టిలో ఉంచుకొని ఫీల్డ్ అంపైర్ షాన్ జార్జ్ ఈ నిర్ణయం తీసుకున్నారు.
భానుడు భగభగలాడుతూ.. సూర్య కిరణాలు ఆటగాళ్ల కళ్లలోకి పడుతుండటంతో ఆటగాళ్లు ఇబ్బందులు పడ్డారు. ఈ విషయం గమనించిన అంపైర్లు కాసేపు మ్యాచ్ నిలిపేశారు. గతంలో దేశవాళీ క్రికెట్లో మాత్రమే ఎండ తీవ్రత కారణంగా మ్యాచ్‌లను నిలిపేసిన ఘటనలు ఉన్నాయి.
సూర్య కిరణాలు నేరుగా బ్యాట్స్‌మెన్ కళ్లలో పడకుండా ఉండటం కోసం పిచ్‌లను ఉత్తరం-దక్షిణ దిశల్లో రూపొందిస్తారు. కానీ తొలి వన్డే జరిగిన మెక్‌లీన్ పార్కులో పిచ్ తూర్పు-పడమర దిశల్లో ఉంది. దీంతో ఆటగాళ్లు ఇబ్బంది పడ్డారు.
ఈ మ్యాచ్‌లో ముందుగా బ్యాటింగ్ చేసిన కివీస్ 157 పరుగులకే కుప్పకూలింది. స్వల్ప లక్ష్యంతో బరిలో దిగిన భారత్‌ను శిఖర్ ధావన్ హాఫ్ సెంచరీ సాయంతో గెలిపించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.